title: Εξωσωματική γονιμοποίηση και αυτισμός – Εκπαιδευτικές και εναλλακτικές μεταρρυθμιστικές προσεγγίσεις και η σύγχρονη Παιδαγωγική του Ataxia School
title: In vitro fertilization and autism – Educational and alternative reform approaches and the modern Pedagogy of the Ataxia School
titleType: AlternativeTitle
Creators: name: Περγαντά, Ιωάννα
Publisher: name: Πανεπιστήμιο Δυτικής Αττικής
Year: 2024
Subjects: Εξωσωματική γονιμοποίηση
Αυτισμός

description: Εισαγωγή: Χαρακτηριστικό γνώρισμα της σύγχρονης εποχής αποτελεί η αύξηση υπογονιμότητας, αντιμετωπίσιμη με μεθόδους υποβοηθούμενης αναπαραγωγής, με την πιο συνηθισμένη ιατρικώς, την εξωσωματική γονιμοποίηση (IVF, in vitroFertilization).Ωστόσο, στις μέρες μας έχει παρατηρηθεί ένας επιπολασμός του φάσματος του αυτισμού και αναπτυξιακής καθυστέρησης παιδιών, γεγονός ιδιαίτερα ανησυχητικό που χρήζει ιδιαίτερης αντιμετώπισης τόσο από την οικογένεια όσο και από το κοινωνικό και σχολικό περιβάλλον. Σκοπός της παρούσης εργασίας είναι η μελέτη συσχετισμού γεννήσεων παιδιών με την βοήθεια της εξωσωματικής γονιμοποίησης, με τις διαταραχές του φάσματος του αυτισμού και η προβολή καινοτόμων εναλλακτικών εκπαιδευτικών μεθόδων με στόχο την ένταξη όλων των μαθητών με ειδικές εκπαιδευτικές ανάγκες, προωθώντας την βελτίωση των επιδόσεων τους, την επιτυχή κοινωνικοποίηση και συμμετοχή στα σχολικά δρώμενα. Μέθοδος: Η προσέγγιση του καίριου αυτού ζητήματος πραγματοποιήθηκε μετά από ανασκόπηση της ξένης και ελληνικής βιβλιογραφίας στις βάσεις δεδομένων PubMed, GoogleScholar, Research Gate, στηριζόμενη σε επιστημονικά άρθρα και βιβλία. Η μέθοδος που χρησιμοποιήθηκε είναι η ποιοτική, ακολουθώντας την μεθοδολογία της συνέντευξης με ημι-δομημένες ερωτήσεις με το ιδρυτικό μέλος του εναλλακτικού AtaxiaSchool. Αποτελέσματα: Από την ανάλυση δεδομένων μας προέκυψε ότι ο κίνδυνος αυτισμού είναι αυξημένος στις πολύδυμες κυήσεις μέσω εξωσωματικής γονιμοποίησης που οδηγεί στην προωρότητα, και το χαμηλό βάρος των νεογνών, οφειλόμενος στην ηλικία της γυναίκας, στην ποιότητα των ωαρίων, στο σπέρμα του συζύγου και σε γενετικούς παράγοντες. Η πιθανότητα αυτισμού σε παιδί με εξωσωματική γονιμοποίηση μειώνεται δραστικά εάν η διαδικασία γίνει με την μεταφορά ενός μόνο ωαρίου και ότι υπάρχει σύνδεση ανάμεσα στην εξωσωματική γονιμοποίηση και τον κίνδυνο αυτισμού και όχι σχέση αιτίας-αποτελέσματος. Η συνέντευξη έδωσε έμφαση στη λειτουργία, το όραμα και την αποτελεσματικότητα της παιδαρωγικής του AtaxiaSchool. Συμπεράσματα: Τα επιστημονικά ευρήματα απέδειξαν την απόκλιση συσχέτισης αυτιστικών διαταραχών και αναπτυξιακής καθυστέρησης των παιδιών με εξωσωματική γονιμοποίηση. Καθώς η τεχνολογία υποβοηθούμενης αναπαραγωγής είναι μία πρόσφατη τεχνολογία και χαρακτηρίζεται από πολυάριθμες και πολύπλοκες θεραπευτικές διαδικασίες τα ευρήματα της μελέτης τονίζουν την ανάγκη για περαιτέρω έρευνα σχετικά με το πώς επηρεάζει την ανθρώπινη εξέλιξη. Οι καινοτόμες εναλλακτικές εκπαιδευτικές μέθοδοι στηριζόμενες στο νέο μοντέλο συμπεριληπτικής εκπαίδευσης προάγουν την έννοια της ολικής εκπαίδευσης, βοηθώντας τους μαθητές με ειδικές εκπαιδευτικές ανάγκες να ενταχθούν στο σχολικό και κοινωνικό σύνολο, παρέχοντας ίσες ευκαιρίες μάθησης και ενισχύοντας την έννοια της δικαιοσύνης, της αμοιβαιότητας, της αποδοχής, του αντι-ρατσισμού.